**Horses of Iceland – MARKAÐSVERKEFNI: samstarfssamningur**

**UM VERKEFNIÐ**

Markmiðið er að styrkja ímynd íslenska hestins með markaðsetningu og samþættu kynningarstarfi. Áherslan verður á verðmætasköpun og auknar gjaldeyristekjur af greininni.

Um er að ræða markaðssamstarf sem nýtist heildarhagsmunum í að byggja upp orðspor íslenska hestsins til að leggja grunn að auknum gjaldeyristekjum af sölu á hestinum, vörum og þjónustu. Fylgt verður þeirri meginstefnu sem mótuð hefur verið og allir geta kynnt sér. Samstarfið mun tryggja samræmd skilaboð, meiri slagkraft og fókus í kynningunni með langtímasjónarmið að leiðarljósi. Lögð verður áhersla á notkun stafrænnar miðlunar á vef og samfélagsmiðum, almannatengsl og útgáfu kynningarefnis sem byggir á grunnstoðum verkefnisins.

Þá mun verða lögð áhersla á samlegð í kynningarstarfi við aðrar greinar, s.s. ferðaþjónustu í markaðsverkefninu Inspired by Iceland og við kynningu á íslenskri menningu.

Að verkefninu standa atvinnuvega- og nýsköpunarráðuneytið, mennta- og menningar­málaráðuneytið, Íslandsstofa, Félag hrossabænda, Landssamband hestamannafélaga, Samtök ferðaþjónustunnar, Félag tamningamanna og útflytjendur íslenska hestsins.

Ríkisstjórnin leggur fram allt að 25 milljónir króna í fjögur ár í verkefnið gegn sama framlagi frá fyrirtækjum, félögum og hagsmunaaðilum.

Gert er ráð fyrir að ráðstöfunarfé markaðssamstarfsins verði allt að 50 milljónir króna árlega og verður því fé ráðstafað samkvæmt verkefnaáætlun sem verkefnisstjórn samþykkir.

**Þátttakendur og ávinningur af þátttöku í verkefninu**

Aðilum sem rækta íslenska hestinn, framleiða hestavörur eða selja þjónustu tengda hestinum býðst að taka þátt í verkefninu sem og samtök þessara aðila. Einnig geta aðrir sem eru tilbúnir að taka þátt í verkefninu fjárhagslega, s.s. þjónustuaðilar, birgjar og stofnanir eða félög, gerst aðilar að verkefninu.

Ávinningur þátttakenda felst í eftirfarandi:

* Þátttaka í ráðgjafaráði sem fundar þrisvar til fjórum sinnum á ári til rýna stefnu og móta áherslur í markaðsaðgerðum
* Tækifæri til að taka þátt í að móta áherslur í markaðsmálum
* Upplýsingar um allar markaðsaðgerðir, niðurstöður rannsókna og ýmis fræðsla
* Tengslamyndun við þátttakendur
* Sýnileiki og upplýsingar um þáttakanda, m.a. með logo viðkomandi á vefsíðu verkefnisins og tengill á vefsíðu þátttakanda, sýnileiki á viðburðum, upplýsingaefni í fjölmiðlapakka sem dreift er til blaðamanna sem koma til landsins í tengslum við verkefnið og kynning með beinum markpósti
* Möguleiki að tengjast markaðsaðgerðum og viðburðum s.s. í tengslum við Landsmót og Heimsmeistaramót þar sem verkefnið verður kynnt
* Leyfi til að nýta einkenni verkefnisins (Íslenski hesturinn – færir þig nær náttúrunni) á vefsíðu þátttakanda með tengingu inn á vefsíðu verkefnisins
* Önnur tækifæri verða þróuð í samráði við þátttakendur

Þátttakendur staðfesta þátttöku til a.m.k. tveggja ára og samþykkja skilmála verkefnisins með undirskrift sinni.

Greiðslur fara fram árlega í tvennu lagi, helmingurinn við undirritun þátttökuyfirlýsingar í upphafi árs og helmingurinn í september.

**Staðfesting um þátttöku í verkefninu:**

Fyrirtæki/félag: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kt :\_\_\_\_\_\_\_\_\_\_\_\_\_\_\_\_\_\_\_\_\_

Tengiliður/ábyrgðaraðili: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tölvupóstfang: \_\_\_\_\_\_\_\_\_\_\_\_\_\_\_\_\_

Heimilisfang: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sími: \_\_\_\_\_\_\_\_\_\_\_\_\_\_\_\_\_\_\_\_ GSM: \_\_\_\_\_\_\_\_\_\_\_\_\_\_\_\_\_\_\_ Vefsíða: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Með undirritun minni staðfesti ég þátttöku í markaðssamstarfi um kynningu á íslenska hestinum árið 2016-2019 með \_\_\_\_\_\_\_\_\_\_\_\_ kr. fjárframlagi á ári. Samningurinn er gerður til \_\_\_\_ ára með uppsagnarákvæði eftir 12 mánuði.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undirskrift til staðfestingar

**Sendið undirritaða yfirlýsingu á:** *Íslandsstofu – Jelena Ohm* [*jelena@islandsstofa.is*](mailto:jelena@islandsstofa.is) *– sími 511 4000*